எமரேட் தூபியா

எமரேட் தூபியா ( Emeraude Toubia ) (பிறப்பு மார்ச் 1, 1989) கனடாவில் பிறந்த அமெரிக்க நடிகையும் வடிவழகியும் ஆவார். 2016 முதல் 2019 வரை, ஷேடோஹன்டர்ஸ் என்ற தொலைக்காட்சித் தொடரில் இசபெல் லைட்வுட் என்ற வேடத்தில் நடித்தார். தூபியா 2021 ஆம் ஆண்டு முதல் அமேசான் பிரைம் வீடியோவில் ஒளிப்பரப்பான வித் லவ் என்ற காதல் நகைச்சுவைத் தொடரில் டயஸ் என்ற வேடத்தில் நடித்திருந்தார்.

 ஆரம்ப கால வாழ்க்கை 
தூபியா, கனடாவின் கியூபெக் மாகாணத்தின் மொண்ட்ரியால் நகரத்தில் தனது பெற்றோருக்கு ஒரே குழந்தையாகப் பிறந்தார். பின்னர், டெக்சஸின் பிரவுன்ஸ்வில்லில் வளர்க்கப்பட்டார். இவர் தாயார் மிர்தா சோனியா மெக்சிகோவைச் சேர்ந்தவர். இவரின் தந்தை இலியாஸ் துபியா லெபனான் -அமெரிக்காவைச் சேர்ந்தவர். வடக்கு லெபனானில் உள்ள கோரா மாவட்டத்தில் உள்ள டெத்தே நகரத்திலிருந்து. ஒரு குழந்தையாக, இவர் கிளாசிக்கல் பாலே, பிளமேன்கோ இசை, இடை ஆட்டம் மற்றும் பாடல் நடனம் ஆகியவற்றில் தொழில் ரீதியாக பயிற்சி பெற்றார். துபியா தனது இடைநிலைக் கல்வியை பிரவுன்ஸ்வில்லில் உள்ள ஹோமர் ஹன்னா உயர்நிலைப் பள்ளியில் பயின்றார். பதினைந்து வயதிலிருந்தே, துபியா பல அழகுப் போட்டிகளில் போட்டியிட்டார். மிஸ் சவுத் டெக்சஸ், மிஸ் ரியோ கிராண்டே வேலி அமெரிக்கா மற்றும் மிஸ் டீன் பிரவுன்ஸ்வில்லி என பட்டம் பெற்றார்.

 தொழில் 
1999 இல், தனது பத்து வயதில், தூபியா டெலிவிசாவின் எல் முண்டோ டி லாஸ் நினோஸ்  என்ற குழந்தைகள் நிகழ்ச்சி மூலம் தொலைக்காட்சியில் தோன்றினார். 2008 ஆம் ஆண்டில் யூனிவிஷன் அழகி போட்டித் தொடரான நியூஸ்ட்ரா பெல்லிசா லத்தினாவின் இரண்டாவது பருவத்தில் பங்கேற்கத் தேர்ந்தெடுக்கப்பட்டபோது இவர் பரவலாக அறியப்பட்டார். அங்கு பங்கேற்பாளர்கள் நடிப்பு, வழங்குதல், நடனம் மற்றும் பிற செயல்பாடுகளில் கடுமையாகப் பயிற்சி பெற்றனர். தூபியா முதல் இரண்டாம் இடம் பிடித்தார். அப்போதிருந்து, இவர் மேபெல்லைன், ஜேசி பென்னி, சோனி, கார்னியர் மற்றும் ஏ டி அன்ட் டி போன்ற நிறுவனங்களின் பொருட்களுக்கான விளம்பரங்களில் இடம்பெற்றார்.

2009 இல், இவர் மாடல் லத்தினாவின் இரண்டாவது பருவத்தில் கலந்து கொண்டு ஐந்தாவது இடத்தைப் பிடித்தார். அப்போது மிஸ் டெக்சாஸ் யுஎஸ்ஏ 2010 இல் அரையிறுதிப் போட்டியாளராக இருந்தார்  2011 முதல் 2013 வரை, தி அரினா, 18 & ஓவர், மற்றும் முன்2பாப் உட்பட பல என்பிசி யுனிவர்சோ இசை மற்றும் பொழுதுபோக்கு நிகழ்ச்சிகளுக்கு தூபியா தொகுப்பாளராக பணியாற்றினார். 2013 பில்போர்டு லத்தீன் இசை விருதுகளுக்கான சிறப்பு நிகழ்ச்சியை இவர் இணைந்து தொகுத்து வழங்கினார். 2013 ஆம் ஆண்டில், இலத்தீன் அமெரிக்காவின் நிக்கலோடியோன் என்ற ஒளிபரப்பு நிறுவனத்தில் வெளியான 11-11: என் மி குவாட்ரா நாடா குவாட்ரா என்ற தொடரில் எலிசபெத் ஆக தூபியா அறிமுகமானார், இதற்காக இவர் அகாதமி விருதுக்கு பரிந்துரைக்கப்பட்ட நடிகை அட்ரியானா பர்ராசாவால் பயிற்சி பெற்றார்.

 சொந்த வாழ்க்கை 
தூபியா 2011 இல் இசைக்கலைஞர் பிரின்ஸ் ராய்ஸ் என்பவருடன் உறவில் இருந்தார். இவர்கள் நவம்பர் 30, 2018 அன்று மெக்சிகோவின் 'சான் மிகுவல் டி அலெண்டே என்னுமிடத்தில்  திருமணம் செய்துகொண்டனர். தற்போது லாஸ் ஏஞ்சலஸின் ஸ்டுடியோ சிட்டியில் வசித்து வந்தனர். ஆனால் இவர்கள் மார்ச் 2022 இல் விவாகரத்து செய்யும் திட்டத்தை அறிவித்தனர்.

தூபியா கெட் ஸ்கூல்டு என்ற இலாப நோக்கற்ற நிறுவனத்தை ஆதரிக்கிறார். மே 26, 2016 அன்று, கலிபோர்னியாவின் சான் பெர்னார்டினோவில் உள்ள உயர்நிலைப் பள்ளிக்குச் சென்று மாணவர்களைச் சந்திக்கவும், அன்றைய தினம் அவர்களின் "முதல்வராகவும்" இருந்தார்.

 மேற்கோள்கள் 

 வெளி இணைப்புகள் 




பகுப்பு:கனடியத் தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:வாழும் மக்கள்
பகுப்பு:1989 பிறப்புகள்